I over halvanden måned, har borgerne i Bælum måttet undvære rent drikkevand. På grund af for høje værdier af jordbakterier i vandet har myndighederne anbefalet, at man koger sit vand inden man drikker det. Et påbud som mange har fulgt, men efter halvanden måned er folks tålmodighed ved at være opbrugt. I dag kom der så et længe ventet svar på vandprøverne. Prøverne viser at grænseværdierne bliver overholdt, men embedslægen anbefaler at borgerne stadig koger vandet indtil nye testresultater foreligger i næste uge.

Referat:
Der er endnu ikke givet grønt lys for at borgerne i Bælum kan drikke deres vand fra hanen. Atter engang må de væbne sig med tålmodighed.